6. e i f – redovni i IP program 1. sat u tjednu 27.4.-30.4.

Uvod u projektni zadatak

Dragi moji, danas ću vam predstaviti projektni zadatak. Rok za izvršavanje zadatka bit će do 20.5. Imate dovoljno vremena i potrudite se što bolje napraviti. U ovom dokumentu naći ćete smjernice za izradu zadatka i kriterije po kojima ćete dobiti ocjenu.

Da biste zadatak mogli kvalitetno provesti pogledajte video prilog <https://www.youtube.com/watch?v=stiDqugKtx4&list=PL9Mz0Kqh3YKpSufVDLtrQTnlCv92915kI&index=3&t=0s>, a osim Google maps dodatno se možete služiti i aplikacijom Google Earth koja nudi i 3D prikaz.

U Google tražilicu jednostavno upišite Google Maps ili Google Earth i aplikacija će vam se otvoriti.

**Pa krenimo na zadatak:**

**„Moje putovanje**

**kroz Ameriku“**

**Osvojio / osvojila si nagradno putovanje.**

U nagradnom putovanju je pisalo da ti je plaćen put u potpunosti, a jedino što si trebao napraviti jest **odabrati** i **istražiti kojih ćeš 6 lokacija posjetiti** (3 u Angloamerici i3 u Latinskoj Americi).

NAPOMENA: UČENICI KOJI IMAJU INDIVIDUALIZIRANI PRISTUP MOGU ODABRATI 4 LOKACIJE (2 u Angloamerici i2 u Latinskoj Americi).

Svoje istraživanje o lokacijama napravi u Wordu, PowerPointu, Swayu (alat koji se nalazi u paketu Office 365 za škole) ili nekom drugom digitalnom alatu, uz **poštivanje sljedećih koraka u radu**:

1. **Plan mora imati naslovnu stranu (ime i prezime učenika, razred i naslov), uvod, razradu ili glavni dio, zaključak i literaturu.**
2. **Razmisli i istraži** **koje lokalitete** bi želio/željela posjetiti  **i u kojim državama (SAD, Kanada, Meksiko, Brazil, Argentina, Čile)**
3. **Od lokaliteta** izaberi obavezno baremjedan **grad**, nešto vezano za **prirodu baštinu** (*npr. nacionalni park, pustinja, rijeka, slapovi i slično*), i **kulturnu baštinu** (*npr. kulturno-povijesna znamenitost, događaj, spomenik i sl.).*

***Primjeri mogućih tema za odabir***:


|  |  |
| --- | --- |
| **Prirodna baština - Amerika** | **Kulturna baština - Amerika** |
| **NP Yellowstone** | **Dobrodošlica u Ameriku – Kip slobode** i **4 predsjednika** (Mount Rushmore) |
| **NP Grand Canyon** | **Turističke znamenitosti grada New York** |
| **Slapovi Niagara** | **Tajanstveni grad Inka – Maccu Pichu** |
| **Amazonija -prašuma** | **Turističke znamenitosti San Francisca** |
| ***Ili po izboru neka druga lokacija*** | ***Ili po izboru neka druga lokacija*** |

**Krećeš iz Zagreba iz zračne luke Franjo Tuđman, a slijećeš na aerodrom u gradu koji si odabrao/la.**  (Pronađi gdje se nalaze tvoja zračna luka. )

1. Za svaki lokalitet opiši **geografski položaj** (kontinent, savezna država ili provincija, strana svijeta, blizina većeg grada), opiši reljef, klimu, stanovništvo, kulturu, hranu i slično.
2. Lokalitete trebaš **opisati** na način da napišeš po čemu su oni prepoznatljivi (najzanimljivije činjenice).
3. **Istraži i zapiši uz pomoć Google Maps** udaljenost u kilometrima koju si prešao kako bi obišao navedene lokalitete. **Polazno odredište je zračna luka u koju je zrakoplov sletio.**

|  |  |
| --- | --- |
| **Ukupna udaljenost** iznosi: | polazno odredište – A – B . |

Karte možeš uslikati koristeći se tipkom „prtsc“ i zalijepiti kartu u prezentaciju.



1. Na putu od zračne luke do prvog, a potom i drugog lokaliteta trebaš se odmoriti.

**Uz pomoć Google Maps pronađi hotel u kojem ćeš se odmoriti na putu prema prvom lokalitetu, a potom i prema drugom lokalitetu.**

Odaberi hotel **i zapiši trošak noćenja**.

**Cijenu u kunama preračunaj u odgovarajuću valutu države**.

**1 hrvatska kuna = \_\_\_\_\_\_\_\_\_\_\_\_\_\_\_\_\_\_\_ (valuta države)**

|  |  |  |
| --- | --- | --- |
| **Ime hotela** | **Cijena noćenja u kn** | **Preračunato u valutu države** |
|  |  |  |
|  |  |  |

1. U svoj rad **umetni slike/fotografije lokaliteta** koje trebaju biti jasne i prikazivati točno ono što pišeš.

Također, uz sliku **napiši** što prikazuje i **izvor** odakle si fotografiju preuzeo.

(Pripazi na autorska prava i besplatno korištenje materijala/fotografija.)

1. **Zapiši literaturu i izvore** kojima si se služio / služila.

PRIMJERI:

Turistička zajednica Istarske županije: <https://www.istra.hr/>, 10.4.2020. ili

D. Magaš, 2013.: Geografija Hrvatske, 2013., Meridijani, Zadar

1. **Zaključak**

**Na temelju istraženih i opisanih lokaliteta u zaključku obrazloži u kojoj mjeri prirodna i kulturna baština doprinose promicanju kulturnog identiteta države koju si posjetio / posjetila.**

1. **Rok za izvršenje zadatka je 20. svibnja. Zadatak ću ocijeniti i ocjena ide u rubriku geografska istraživanja i vještine. Za vaše radove otvoriti ću posebnu bilježnicu u koju ćete radove slati. Javiti ću vam poveznicu.**

**„MOJE PUTOVANJE KROZ AMERIKU “**

**Kriteriji za vrednovanje**

|  |  |  |  |
| --- | --- | --- | --- |
|  | **U POTPUNOSTI**  **3** | **DJELOMIČNO**  **2** | **TREBA POPRAVITI**  **1** |
| **TURISTIČKA ZNAMENITOST (grad, prirodna i**  **kulturna baština)**  - prirodna baština i kulturna baština  -geografski položaj | U opisu su jasno navedene i opisane prepoznatljivosti za svaku od znamenitosti.  Geografski položaj odabranih lokaliteta/znamenitosti je u potpunosti jasno opisan, uz navođenje na kojem je kontinentu, saveznoj državi/provinciji i/ili blizini većeg grada. | U opisu su djelomično navedene te opisane prepoznatljivosti za svaku od znamenitosti.  Geografski položaj odabranih lokaliteta/znamenitosti je djelomično opisan. Nedostaje jedna od sastavnica – kontinent,  savezna država/provincija  -blizina većeg grada | U opisu nisu navedene i opisane prepoznatljivosti za svaku od znamenitosti.  Geografski položaj odabranih lokaliteta/znamenitosti nije u potpunosti opisan.  Nedostaju dvije sastavnice- kontinent,  savezna država/provincija  -blizina većeg grada |
| **GRAFIČKI PRIKAZI**  -slike/fotografije,  - Google Maps | Grafički prikazi jasno i točno prikazuju prostor o kojem se piše.  Točno i jasno je predočena karta i ukupna udaljenost pomoću Google Maps. | U prezentaciji su grafički prikazi djelomično korišteni za prikaz znamenitosti o kojoj se piše.  Jedna od udaljenost pomoću Google Maps je prikazana na karti. | Grafički prikazi nisu jasni i/ili ne prikazuju prostor o kojem se piše.  Nije točno i jasno predočena udaljenost pomoću Google Maps. |
| **ODABIR I PRERAČUNAVANJE VALUTE** | U potpunosti i točno je odabrana ( i zapisana) te preračunata kuna u odgovarajuću valutu. | Djelomično je odabrana i /ili preračunata kuna u odgovarajuću valutu.  (jedna od sastavnica nije zadovoljena) | Nije odabrana (i zapisana) odgovarajuća valuta i nije točno preračunata kuna u odgovarajuću valutu. |
| **IZVORI,**  **LITERATURA** | Navedeni izvori i literatura korišteni za prezentaciju su pravilno napisani. | Navedeni izvori i literatura korišteni za prezentaciju su djelomično napisani. | Navedeni izvori i literatura korišteni za prezentaciju nisu pravilno napisani ili ih nema. |
| **ZAKLJUČAK** | U zaključku su u potpunosti jasno istaknute činjenice koje doprinose promicanju kulturnog identiteta države. | U zaključku su djelomično navedene činjenice koje doprinose očuvanju i promicanju kulturnog identiteta države. | U zaključku nisu jasno istaknute činjenice koje doprinose očuvanju i promicanju kulturnog identiteta države. |
| **Napomena: *Za odgovarajući bod po sastavnicama trebaju se zadovoljiti svi kriteriji opisani za svaki bod. Ukoliko dio ne odgovara, boduje se s manjim bodom.*** | | | |

|  |  |
| --- | --- |
| **Bodovi** | **Ocjena** |
| **13 -15** | **5** |
| **12 - 10** | **4** |
| **8 - 9** | **3** |
| **7 - 6** | **2** |
| **manje od 6** | **1** |

U ovom zadatku imate priliku pokazati svoje vještine koje do sad nismo vidjeli, a možda ni sami niste bili svjesni da ih posjedujete ☺. Cijeniti ću vaš dodatni trud uložen u učenje novih alata.

To je za danas sve, želim da uživate u virtualnom putovanju i lijepo vas pozdravljam ☺ Za sve nejasnoće i probleme slobodno me kontaktirajte ☺

Učiteljica Snježana Horvatić